Vo deert sin die Maischte per Pedes zem Goehteanum uffgschtiige. Dr Christian het e Fierig iiber und dur sGoetheanum organisiert. Die wo no nie do Oobe und im Innere vo dämm mächtige Betonbau gsii sinn, hänn e huffe Neuigkaite iiber e Rudolf Steiner, syni Aasichte und Grindig vo dr Gsellschaft, was die sich fir e Uffgoob gää het, die baide Goetheanum-Baute (serschte e Holzbau, isch imene Brand zem Opfer gfalle), wieso die in Dornach baut worde sinn, usw., erfaare.